హెచ్.పి. రాజేష్

హెచ్.పి. రాజేష్  కర్ణాటక రాష్ట్రానికి చెందిన రాజకీయ నాయకుడు. ఆయన 2013 కర్ణాటక శాసనసభ ఎన్నికలలో జగలూర్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 
రాజకీయ జీవితం
హెచ్.పి. రాజేష్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008 శాసనసభ ఎన్నికలలో జగలూర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి  తన సమీప ప్రత్యర్థి ఐఎన్‌సీ అభ్యర్థి ఎస్.వి. రామచంద్ర చేతిలో 2,811 ఓట్ల తేడాతో ఓడిపోయాడు. ఆయన ఆ తరువాత భారత జాతీయ కాంగ్రెస్ పార్టీలో చేరి 2013 కర్ణాటక శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి కేజేపీ అభ్యర్థి ఎస్.వి. రామచంద్రపై 36890 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

హెచ్.పి. రాజేష్ 2018 శాసనసభ ఎన్నికలలో జగలూర్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఎస్.వి. రామచంద్ర చేతిలో 29,221 ఓట్ల తేడాతో ఓడిపోయాడు. ఆయన 2023 కర్ణాటక శాసనసభ ఎన్నికలలో స్వతంత్ర అభ్యర్థిగా పోటీ చేసి 49,442 ఓట్లతో మూడోస్థానంలో నిలిచాడు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2013 కర్ణాటక శాసనసభ్యులు
వర్గం:భారత జాతీయ కాంగ్రెస్ నాయకులు